**POSLIJEDIPLOMSKI TEČAJ PRVE KATEGORIJE**Znanost o laboratorijskim životinjama

Medicinski fakultet Sveučilišta u Splitu organizira tečaj za osposobljavanje osoba koje koriste životinje u znanstvene svrhe. Tečaj obuhvaća osposobljavanje voditelja pokusa i njihovih zamjenika (kategorija 3) te osoba koje provode pokuse na životinjama (kategorija 2).

Program tečaja sastoji se od 6 modula ukupnog trajanja od 60 sati koje polaznici slušaju tijekom 6 dana. Stečena potvrda vrijedi pet godina od datuma izdavanja.
Za osobe koje su opravdano spriječene nastava prva četiri modula organizirat će se putem Interneta i uz korištenje kolaboracijskog alata Adobe Connect i CARNetLoomen sustava. Prisustvovanje na dva zadnja modula je obavezno za sve polaznike.

**ORGANIZATORI TEČAJA:**
Medicinski fakultet Sveučilišta u Splitu,
Poslijediplomski doktorski studij TRIBE

**VRIJEME ODRŽAVANJA TEČAJA:** 2. do 7. listopada 2017.

**MJESTO ODRŽAVANJA:**
Medicinski fakultet Sveučilišta u Splitu
Nastamba za eksperimentalne životinje Sveučilišta u Splitu, Šoltanska 2, Split

**KOTIZACIJA:** 4.000 kn

**MREŽNA STRANICA TEČAJA:** **www.mefst.hr/AnimTRIBE**

**BROJ SUDIONIKA:** 15

Za prijavu i za sve druge informacije obratite nam se na adresu e-pošte: **tribe@mefst.hr**

Voditelj tečaja
**prof.dr.sc. Damir Sapunar**